I 2010 startet byggingen av et nytt og tidsmessig hoppanlegg samme sted. Det var planlagt at det nye hoppanlegget skulle åpnes med kontinentalcuprenn i kombinert i februar 2012, men byggingen ble noe forsinket, slik at det på det tidspunktet bare kunne gjennomføres treningshopping. Hoppbakkene ble tatt i bruk i renn med det russiske mesterskapet i mars. I januar 2014 hadde anlegget renn i kvinnenes verdenscup i hopp og verdenscupen i kombinert.